Pénzt ajánlott a Jobbik képviselője, ha az LMP visszalép – Botrányos hangfelvétel került elő - Blikk.hu
Aktuális » Belföld » Pénzt ajánlott a Jobbik képviselője, ha az LMP visszalép – Botrányos hangfelvétel került elő
2018. már. 19. 13:45
Farkas Gergely / Fotó: MTI Kovács Tamás
Az Origo birtokába jutott egy felvétel, amelyen Farkas Gergely, a Jobbik jelöltje győzködi Midi Melánia LMP-s jelöltet arról, miért is lenne érdemes visszalépnie a kiskunhalasi egyéni kerületben. A felvételen Farkas Gergely pénzt is ajánlott az LMP-s jelöltnek, ha visszalép.
Farkas az Origo felvételén először arról beszél, hogy neki minden szavazat számít, hiszen így is csoda lenne ha nyerne választókerületében a Fideszes induló, Bányai Gáborral szemben. Midi Melánia erre úgy reagált, hogy végigszenvedte az aláírás gyűjtést, ami nem kevés pénzébe került a plakátok és szórólapok miatt.
A felvételen az is elhangzik, hogy az állam később jelölti támogatás formájában finanszírozza a jelölt kiadásait, de ha visszalép, ettől az összegtől elesik. Farkas ekkor teszi fel azt a bizonyos kérdést: "ha kifizetjük akkor visszalépsz?" Az LMP-s visszautasítva az ajánlatot erre annyit mondott: ez egy kicsit azért erős volt.